Kamigina pendopapago

La Kamigina pendopapago (Loriculus camiguinensis) estas malgranda papago kiu estas loĝanta reproduktulo kaj endemio de la insulo Kamigino en Filipinoj, kie ĝia vivejo malpliiĝas. La taksonomio de ĉi tiu populacio de papagoj sur Kamigino estas necerta. Kvankam ĝi ankoraŭ ne estis taksita de la IUCN Ruĝa Listo, oni kredas, ke ĉi tiu specio estas minacata kaj malpliiĝas ĉefe pro la komerco de kaĝbirdoj. 

Ĝi estis iam samspecia kun la Filipina pendopapago. 

 Aspekto kaj taksonomio 
La Pendopapago de Kamigino estas plejparte verda kun bluaj gorĝo, vizaĝo kaj femuroj, kaj ruĝaj vosto kaj krono. Maskloj kaj inaj birdoj aspektas identaj, kio estas nekutima inter pendopapagoj indiĝenaj de Filipinoj. Nur la maskloj de ĉiuj aliaj populacioj vivantaj sur aliaj insuloj havas ruĝan areon sur siaj frontoj. La voĉo inkluzivas rapidan "cik-cik-cik!".

En 2006, la pendopapagoj vivantaj sur la insulo Kamigino, apud la norda marbordo de Mindanao, estis priskribitaj kiel aparta specio disde la Filipina pendopapago (Loriculus philippensis). Ĝi diferenciĝas per sia blua vizaĝo, ruĝa krono, pli longa vosto kaj manko de seksa dimorfismo. Tamen, pli da esplorado kaj DNA-analizo estas necesa por klarigi ilian taksonomion.BirdLife International 2008. IUCN, 142551, Loriculus philippensis. 2008 IUCN Red List of Threatened Species.  

 Ekologio kaj kutimaro 
La dieto konsistas el nektaro, semoj, naturaj bananoj de la genro Musa, molaj fruktoj, beroj kaj floroj. Plejparte videblas sola, sed ankaŭ en paroj kaj malgrandaj grupoj.

La reprodukta sezono estas de septembro ĝis novembro. Nestumas en arbokavaĵoj en mortintaj arbofilikoj.

 Habitato kaj konservostatuso 
Ĉi tiu specio troviĝas nur en malaltaj arbaroj kaj sekundaraj plantoj de 150 ĝis 1 700 metroj super marnivelo.

La Internacia Unio por la Konservo de Naturo ankoraŭ ne agnoskis ĉi tiun specion kiel apartan kaj tial ankoraŭ ne taksis la Kamiginan pendopapagon. Ĝenerale oni kredas, ke ĉi tiu specio estas minacata, ĉar ĝi jam estas malofta sur la insulo. Ĝi estas grave minacata de kontraŭleĝa komerco de naturaj bestoj.

 Referencoj 


 Tello, J.G., Degner, J.F., Bates, J.M. & Willard, D.E. 2006. A new species of hanging-parrot (Aves: Psittacidae: Loriculus) from Camiguin Island, Philippines. Fieldiana Zoology 106:49-57.

 Eksteraj ligiloj  

Newly Described Camiguin Hanging Parrot
Two new species discovered, bolster case for Philippine conservation

Kategorio:Birdoj de la Filipinoj
Kategorio:Papagedoj